钦定古今图书集成/明伦汇编/皇极典/第239卷 > 《徽宗雪江归棹图记》蔡京
## 钦定古今图书集成/明伦汇编/皇极典/第239卷 > 《徽宗雪江归棹图记》蔡京

臣伏观御制《雪江归棹》，“水远无波，天长一色。群山皎
洁，行客萧条。鼓棹中流，片帆天际。”雪江归棹之意尽
矣。天地四时之气不同，万物生天地间，随气所运，炎
凉晦明，生息荣枯，飞走蠢动，变化无方，莫之能穷。皇
帝陛下以丹青妙色，备四时之景色，究万物之情态
于四图之内，盖神智与造化等也。大观庚寅春朔，太
“师楚国公致仕臣京谨记。”